CELEX: 42020X0176
Language: el
Date: 2020-02-07 00:00:00
Title: Κανονισμός αριθ. 126 του ΟΗΕ — Ενιαίες διατάξεις σχετικά με την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος [2020/176]

7.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 35/37
            
         
      Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
      Κανονισμός αριθ. 126 του ΟΗΕ — Ενιαίες διατάξεις σχετικά με την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος [2020/176]
      Ημερομηνία έναρξης ισχύος: 9 Νοεμβρίου 2007
      ΠΕΡΙΕΧΟΜΕΝΑ
      ΚΑΝΟΝΙΣΜΟΣ
      1.   Πεδίο εφαρμογής
      2.   Ορισμοί
      3.   Αίτηση για έγκριση
      4.   Ενδείξεις
      5.   Έγκριση
      6.   Απαιτήσεις
      7.   Συμμόρφωση της παραγωγής
      8.   Κυρώσεις σε περίπτωση μη συμμόρφωσης της παραγωγής
      9.   Τροποποίηση του τύπου συστήματος διαχωρισμού
      10.   Οριστική διακοπή της παραγωγής
      11.   Οδηγίες χρήσης
      12.   Ονομασίες και διευθύνσεις των τεχνικών υπηρεσιών που είναι υπεύθυνες για τη διενέργεια δοκιμών έγκρισης και των αρχών έγκρισης τύπου
      ΠΑΡΑΡΤΗΜΑΤΑ
      1.   Κοινοποίηση
      2.   Διατάξεις του σήματος έγκρισης3.   Διαδικασία δοκιμής για διατάξεις που προορίζονται να προστατεύουν τους επιβάτες από τη μετατόπιση αποσκευώνΠροσάρτημα 1 — Διάδρομος επιβράδυνσης άμαξας δοκιμών ως συνάρτηση του χρόνου
      Προσάρτημα 2 — Θέση των όγκων δοκιμών τύπου 1 και τύπου 2 σε σχέση με το πλαίσιο δοκιμής
      Προσάρτημα 3 — Θέση του επιπέδου που αντιστοιχεί στη μέγιστη μετατόπιση του συστήματος διαχωρισμού
      4.   Παράδειγμα συσκευής για δοκιμή της αντοχής του συστήματος διαχωρισμού
      1.   ΠΕΔΙΟ ΕΦΑΡΜΟΓΗΣ
      Ο παρών κανονισμός εφαρμόζεται σε οχήματα της κατηγορίας M1 (1), σε διατάξεις που προορίζονται να προστατεύουν τους επιβάτες από τον κίνδυνο που οφείλεται στη μετακίνηση αποσκευών σε μετωπική σύγκρουση, οι οποίες παρέχονται ως μη πρωτότυπος εξοπλισμός οχήματος.
      2.   ΟΡΙΣΜΟΙ
      Για τους σκοπούς του παρόντος κανονισμού:
      2.1.   «Σύστημα διαχωρισμού»: μέρη ή συστήματα τα οποία εκτός από τα ερεισίνωτα προορίζονται να προστατεύουν τους επιβάτες από τη μετατόπιση αποσκευών.
      2.2.   «Μη πρωτότυπος εξοπλισμός οχήματος»: σύστημα διαχωρισμού το οποίο δεν προσφέρεται από τον κατασκευαστή του οχήματος ως συνήθης ή προαιρετικός εξοπλισμός για την/τις χρήση/-εις του/των οχήματος/-ων όπως ορίζει ο κατασκευαστής του συστήματος διαχωρισμού.
      2.3.   «Έγκριση συστήματος διαχωρισμού»: η έγκριση τύπου συστήματος διαχωρισμού ως προς την αντοχή, τον σχεδιασμό και τα χαρακτηριστικά των συστημάτων διαχωρισμού.
      2.4.   «Τύπος συστήματος διαχωρισμού»: κατηγορία συστήματος διαχωρισμού που δεν διαφέρει σε σημαντικά σημεία όπως:
      2.4.1.   τη δομή, το σχήμα, τις διαστάσεις, τα υλικά και τη μάζα του συστήματος διαχωρισμού, αν και το σύστημα μπορεί να διαφέρει ως προς το υλικό κάλυψης και το χρώμα·
      2.4.2.   τον τύπο και τις διαστάσει των συστημάτων ρύθμισης, ασφάλισης και σύνδεσης του συστήματος διαχωρισμού·
      2.4.3.   τη/τις συγκεκριμένη/-ες χρήση/-εις του/των οχήματος/-ων όπως ορίζει ο αιτών την έγκριση.
      2.5.   «Κάθισμα» βλ. σημεία 2.3. και 2.4. του κανονισμού αριθ. 17.
      2.6.   «Αγκύρωση»: το σύστημα στερέωσης του συστήματος διαχωρισμού στη δομή του οχήματος περιλαμβανομένων των σχετικών τμημάτων της δομής του οχήματος.
      2.7.   «Σύστημα ρύθμισης»: ο μηχανισμός που επιτρέπει τη ρύθμιση του συστήματος διαχωρισμού ή των μερών του σε θέση που, σύμφωνα με τη σύσταση του αιτούντος την έγκριση, αποτελεί την κατάλληλη θέση εγκατάστασης στο/-α καθορισμένο/-α όχημα/-α και θέση/-εις εντός του/-ων εν λόγω οχήματος/-των.
      2.8.   «Σύστημα ασφάλισης»: μηχανισμός που εξασφαλίζει τη σταθεροποίηση σε θέση χρήσης του συστήματος διαχωρισμού και των τμημάτων του.
      2.9.   «Ενδιάμεσες δομές»: κατασκευαστικά στοιχεία του οχήματος με τα οποία το σύστημα διαχωρισμού συνδέεται με το/τα καθορισμένο/-α όχημα/-τα και τα οποία δεν συνιστούν αγκυρώσεις.
      3.   ΑΙΤΗΣΗ ΓΙΑ ΕΓΚΡΙΣΗ
      3.1.   Η αίτηση για έγκριση ενός τύπου συστήματος διαχωρισμού υποβάλλεται από τον κάτοχο εμπορικού σήματος ή από τον δεόντως εξουσιοδοτημένο αντιπρόσωπό. του.
      3.2.   Η αίτηση συνοδεύεται από τα εξής:
      3.2.1.   τεχνική περιγραφή του συστήματος διαχωρισμού στην οποία προσδιορίζεται το είδος των χρησιμοποιηθέντων υφασμάτων και άκαμπτων μερών και συνοδεύεται από σχέδια των μερών που απαρτίζουν το σύστημα διαχωρισμού. τα σχέδια πρέπει να δείχνουν τη θέση που προβλέπεται για τον αριθμό έγκρισης και το/τα πρόσθετο/-α σύμβολο/-α σε σχέση με τον κύκλο του σήματος έγκρισης.
      Στην περιγραφή προσδιορίζεται/-ονται ο/οι τύπος/-οι οχήματος όπου μπορεί να χρησιμοποιηθεί το σύστημα διαχωρισμού καθώς και η/οι θέση/-εις σύνδεσης εντός του/-ων οχήματος/-ων·
      3.2.2.   ένα σχέδιο της/-ων προβλεπόμενης/-ων εγκατάστασης/-ων του συστήματος διαχωρισμού σε τύπο/-ους οχήματος και θέση/-εις εγκατάστασης του συστήματος διαχωρισμού συμπεριλαμβανομένων επαρκών διαστάσεων έτσι ώστε να διευκολυνθεί η τοποθέτηση των όγκων δοκιμής, των σημείων αγκύρωσης στη δομή του οχήματος, των ενδιάμεσων δομών, των καθισμάτων και των διακοσμητικών επενδύσεων σύμφωνα με το παράρτημα 3 σημείο 2·
      3.2.3.   τρία δείγματα του τύπου συστήματος διαχωρισμού, ένα από τα οποία ως δείγμα αναφοράς·
      3.2.4.   δείγματα των χρησιμοποιηθέντων υλικών σε ποσότητες που απαιτούνται από την τεχνική υπηρεσία για τη διεξαγωγή των δοκιμών έγκρισης·
      3.2.5.   δείγματα καθισμάτων, ενδιάμεσων δομών και διακοσμητικών επενδύσεων που απαιτούνται για τις δοκιμές που προβλέπονται στο παράρτημα 3 σημεία 2.4 και 2.6·
      3.2.6.   η τεχνική υπηρεσία που διεξάγει τις δοκιμές έγκρισης τύπου μπορεί να ζητήσει και άλλα δείγματα.
      4.   ΕΝΔΕΙΞΕΙΣ
      Τα δείγματα ενός τύπου συστήματος διαχωρισμού που υποβάλλονται για έγκριση σύμφωνα με τις διατάξεις του σημείου 3 φέρουν τις ακόλουθες εγγραφές, ευανάγνωστες και ανεξίτηλες: επωνυμία, αρχικά ή εμπορική ονομασία ή σήμα του κατασκευαστή.
      5.   EΓΚΡΙΣΗ
      5.1.   Αν τα δείγματα ενός τύπου συστήματος διαχωρισμού που υποβάλλονται σύμφωνα με τις διατάξεις του σημείου 3 πληρούν τις απαιτήσεις του σημείου 6 κατωτέρω, χορηγείται έγκριση.
      5.2.   Για κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του εν λόγω αριθμού (επί του παρόντος 00, τα οποία αντιστοιχούν στην αρχική μορφή του κανονισμού) δηλούν τον αύξοντα αριθμό των τροποποιήσεων που έχουν επιφέρει τις πλέον πρόσφατες μείζονες τεχνικές τροποποιήσεις στον κανονισμό κατά τη στιγμή που χορηγείται η έγκριση. Το ίδιο συμβαλλόμενο μέρος δεν επιτρέπεται να χορηγεί τον ίδιο αριθμό για διαφορετικό τύπο συστήματος διαχωρισμού.
      5.3.   Στα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό γνωστοποιείται η κοινοποίηση της έγκρισης ή επέκτασης ή απόρριψης της έγκρισης ενός τύπου συστήματος διαχωρισμού σύμφωνα με τον παρόντα κανονισμό, με έντυπο σύμφωνο με το πρότυπο του παραρτήματος 1 του κανονισμού.
      5.4.   Σε κάθε σύστημα διαχωρισμού που ανήκει στον εγκεκριμένο τύπο βάσει του παρόντος κανονισμού, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
      5.4.1.   έναν κύκλο που περιβάλλει το γράμμα «E», ακολουθούμενο από τον διακριτικό αριθμό της χώρας που έχει χορηγήσει την έγκριση (2)·
      5.4.2.   τον αριθμό έγκρισης, στα δεξιά του κύκλου που αναφέρεται στο σημείο 5.4.1.
      5.5.   Το σήμα έγκρισης είναι ευανάγνωστο και ανεξίτηλο.
      5.6.   Το σήμα έγκρισης τοποθετείται στο σύστημα διαχωρισμού από τον κατασκευαστή.
      5.7.   Στο παράρτημα 2 του παρόντος κανονισμού παρέχονται παραδείγματα διατάξεων σημάτων έγκρισης.
      6.   ΑΠΑΙΤΗΣΕΙΣ
      6.1.   Δοκιμές
      Τα συστήματα διαχωρισμού υποβάλλονται σε δοκιμή σύμφωνα με τις διαδικασίες δοκιμής που περιγράφονται στο παράρτημα 3.
      Τα συστήματα διαχωρισμού τα οποία σύμφωνα με το σημείο 3.2.1 μπορούν να χρησιμοποιηθούν σε περισσότερα από ένα οχήματα ή μπορούν να χρησιμοποιηθούν σε περισσότερες από μία καθορισμένες θέσεις στο εσωτερικό ενός συγκεκριμένου οχήματος πρέπει να είναι σύμφωνα με τις δοκιμές που καθορίζονται στο παράρτημα 3 σε όλα τα προβλεπόμενα οχήματα και θέσεις.
      6.2.   Προδιαγραφές
      6.2.1.   Τα συστήματα διαχωρισμού, τα οποία υποβάλλονται σε δοκιμή σύμφωνα με τις απαιτήσεις του σημείου 6.1 πρέπει να αντέχουν σε επαρκείς δυνάμεις για να αποδεικνύουν την ικανότητά τους να προστατεύουν τους επιβάτες από τη μετατόπιση αποσκευών σε μετωπική σύγκρουση.
      Η απαίτηση θεωρείται ότι πληρούται αν η μετατόπιση προς τα εμπρός του όγκου/των όγκων δοκιμής είναι μικρότερη από 300 mm πέρα από το επίπεδο YY, όπως φαίνεται στο παράρτημα 3 προσάρτημα 3, το οποίο είναι κάθετο προς τον διαμήκη άξονα της καθορισμένης εγκατάστασης οχήματος, όπως σχηματίζεται από την οπίσθια άκρη των ερεισινώτων που βρίσκονται αμέσως εμπρός από το σύστημα διαχωρισμού το οποίο είναι προσαρμοσμένο σύμφωνα με τις διατάξεις του παραρτήματος 3 σημείο 2.7, εκτός εάν ο κατασκευαστής μπορεί να αποδείξει με ικανοποιητικό τρόπο για την τεχνική υπηρεσία που είναι αρμόδια για τη διεξαγωγή των δοκιμών έγκρισης ότι η υπερβαίνουσα τα 300 mm μετατόπιση προς τα εμπρός δεν αυξάνει τον κίνδυνο σοβαρών τραυματισμών για τους επιβαίνοντες σε περίπτωση μετωπικής πρόσκρουσης.
      Το σύστημα διαχωρισμού δεν πρέπει να αποδεσμεύεται από κανένα από τα σημεία σύνδεσης. Μετά τη διεξαγωγή της δοκιμής, δεν πρέπει να είναι δυνατή η επαφή με καμία οξεία ακμή άκαμπτων μερών του συστήματος διαχωρισμού που θα μπορούσαν να προκαλέσουν τραυματισμούς στους επιβάτες του οχήματος.
      6.2.2.   Το συναρμολογημένο σύστημα διαχωρισμού δεν περιλαμβάνει επικίνδυνα τραχέα μέρη ή οξείες ακμές που είναι πιθανό να αυξάνουν τον κίνδυνο σοβαρών τραυματισμών για τους επιβάτες. Τα άκαμπτα στοιχεία του συστήματος διαχωρισμού ή των ενδιάμεσων δομών με τα οποία είναι δυνατόν να έρθουν σε επαφή οι επιβαίνοντες κατά την πρόσκρουση και τα οποία είναι κατασκευασμένα από υλικό με σκληρότητα μεγαλύτερη των 50 Shore A, πρέπει να διαθέτουν επιφάνειες που καταλήγουν σε στρογγυλεμένες άκρες με ακτίνα καμπυλότητας 3,2 mm τουλάχιστον.
      7.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
      Οι διαδικασίες συμμόρφωσης της παραγωγής πρέπει να συμμορφώνονται με εκείνες που ορίζονται στο προσάρτημα 2 της συμφωνίας (E/ECE/324-E/ECE/TRANS/505/Rev.2), με τις ακόλουθες απαιτήσεις:
      7.1.   Κάθε σύστημα διαχωρισμού εγκεκριμένο σύμφωνα με τον παρόντα κανονισμό πρέπει να είναι κατασκευασμένο με τρόπο ώστε να συμμορφώνεται με τον εγκεκριμένο τύπο πληρώντας τις απαιτήσεις που ορίζονται στο σημείο 6 ανωτέρω.
      7.2.   Η αρμόδια αρχή που χορήγησε την έγκριση τύπου μπορεί ανά πάσα στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε μονάδα παραγωγής. Αυτές οι επαληθεύσεις διενεργούνται συνήθως ανά έτος. Η αρμόδια αρχή μπορεί επίσης να διενεργεί τυχαίες δοκιμές σε συστήματα διαχωρισμού της σειράς παραγωγής όσον αφορά τις απαιτήσεις που ορίζονται στην παράγραφο 6 ανωτέρω.
      8.   ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
      8.1.   Η έγκριση που χορηγείται σε τύπο συστήματος διαχωρισμού σύμφωνα με τον παρόντα κανονισμό μπορεί να ανακληθεί, αν δεν πληρούται η απαίτηση που ορίζεται στο σημείο 6. παραπάνω ή αν το σύστημα διαχωρισμού δεν περάσει τους ελέγχους που ορίζονται στο σημείο 6 παραπάνω.
      8.2.   Εάν συμβαλλόμενο μέρος της συμφωνίας το οποίο εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό, με την διαβίβαση δελτίου κοινοποίησης σύμφωνα με το υπόδειγμα στο παράρτημα 1 του παρόντος κανονισμού.
      9.   ΤΡΟΠΟΠΟΙΗΣΗ ΤΟΥ ΤΥΠΟΥ ΣΥΣΤΗΜΑΤΟΣ ΔΙΑΧΩΡΙΣΜΟΥ
      9.1.   Κάθε τροποποίηση του τύπου συστήματος διαχωρισμού ή της/των θέσης/-εων του/των οχήματος/-ων και της/των εγκατάστασης/-ων όπου εφαρμόζεται κοινοποιείται στην αρχή έγκρισης τύπου που ενέκρινε τον τύπο συστήματος διαχωρισμού. Η αρχή μπορεί στη συνέχεια είτε:
      9.1.1.   να θεωρήσει ότι οι τροποποιήσεις μπορεί να μην έχουν σημαντικές αρνητικές επιπτώσεις και ότι σε κάθε περίπτωση το όχημα εξακολουθεί να ικανοποιεί τις απαιτήσεις, ή
      9.1.2.   να θεωρήσει ότι οι τροποποιήσεις είναι αρκετά ασήμαντες για τα αποτελέσματα που ορίζονται στο σημείο 6. ανωτέρω ώστε να επαληθεύονται με τεχνικές πληροφορίες που παρέχει ο κατασκευαστής, ή
      9.1.3.   να ζητήσει από την τεχνική υπηρεσία που είναι αρμόδια για τη διενέργεια των δοκιμών να υποβάλει πρόσθετη έκθεση.
      9.2.   Η επιβεβαίωση ή η άρνηση της έγκρισης, όπου θα διευκρινίζονται οι τροποποιήσεις, κοινοποιείται στα Μέρη της Συμφωνίας που εφαρμόζουν τον παρόντα κανονισμό βάσει της διαδικασίας που ορίζεται στο σημείο 5.3. ανωτέρω.
      9.3.   Η αρμόδια αρχή που εκδίδει την επέκταση της έγκρισης πρέπει να εκχωρήσει αύξοντα αριθμό για την εν λόγω επέκταση και να ενημερώσει σχετικά τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
      10.   ΟΡΙΣΤΙΚΗ ΔΙΑΚΟΠΗ ΤΗΣ ΠΑΡΑΓΩΓΗΣ
      Αν ο κάτοχος της έγκρισης διακόψει οριστικά την κατασκευή διάταξης που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα λοιπά συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω ενός εντύπου κοινοποίησης, που είναι σύμφωνο με το υπόδειγμα του παραρτήματος 1 του παρόντος κανονισμού.
      11.   ΟΔΗΓΙΕΣ ΧΡΗΣΗΣ
      Κάθε σύστημα διαχωρισμού πρέπει να συνοδεύεται από οδηγίες που να αφορούν τα ακόλουθα σημεία, συντεταγμένες στη γλώσσα ή τις γλώσσες του κράτους μέλους στο οποίο πρόκειται να τεθεί προς πώληση:
      11.1.   Οδηγίες εγκατάστασης που καθορίζουν τους κατάλληλους για το σύνολο τύπους οχήματος και την ορθή μέθοδο στερέωσης του συνόλου στο όχημα.
      11.2.   Οδηγίες χρήσης που προσδιορίζουν τις οδηγίες με τις οποίες εξασφαλίζεται το μέγιστο δυνατό όφελος για τον χρήστη του συστήματος διαχωρισμού. Στις οδηγίες αυτές επισημαίνονται τα εξής:
      
                  α)
               
               
                  η σημασία της χρήσης του συστήματος διαχωρισμού σε όλα τα ταξίδια κατά τα οποία μεταφέρονται αποσκευές·
               
            
                  β)
               
               
                  η σωστή ρύθμιση και τοποθέτηση του συστήματος διαχωρισμού·
               
            
                  γ)
               
               
                  ο τρόπος λειτουργίας κάθε συστήματος ρύθμισης και/ή ασφάλισης που περιλαμβάνεται στο σύστημα διαχωρισμού·
               
            
                  δ)
               
               
                  ο συνιστώμενος τρόπος τοποθέτησης των αποσκευών και η συγκράτησή τους εντός του χώρου αποσκευών του/των τύπου/-ων οχήματος για τον/τους οποίο/-ους προορίζεται το σύστημα διαχωρισμού·
               
            
                  ε)
               
               
                  η ανάγκη αντικατάστασης των συστημάτων διαχωρισμού σε περίπτωση πρόκλησης ζημίας.
               
            12.   ΟΝΟΜΑΣΊΕΣ ΚΑΙ ΔΙΕΥΘΎΝΣΕΙΣ ΤΩΝ ΤΕΧΝΙΚΏΝ ΥΠΗΡΕΣΙΏΝ ΠΟΥ ΕΊΝΑΙ ΥΠΕΎΘΥΝΕΣ ΓΙΑ ΤΗ ΔΙΕΝΈΡΓΕΙΑ ΔΟΚΙΜΏΝ ΈΓΚΡΙΣΗΣ ΚΑΙ ΤΩΝ ΑΡΧΏΝ ΈΓΚΡΙΣΗΣ ΤΎΠΟΥ
      Τα συμβαλλόμενα μέρη στη συμφωνία που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τις ονομασίες και τις διευθύνσεις των Τεχνικών Υπηρεσιών που είναι αρμόδιες για τη διενέργεια των δοκιμών έγκρισης τύπου καθώς και των αρχών έγκρισης τύπου που χορηγούν την έγκριση και στις οποίες πρέπει να αποστέλλονται τα δελτία χορήγησης ή παράτασης ή απόρριψης ή ανάκλησης έγκρισης τύπου που εκδίδονται σε άλλες χώρες.
      
         (1)  Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), έγγραφο ECE/TRANS/WP.29/78/Rev.6, σημείο 2.
      
         (2)  Οι διακριτικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/Αναθ. 6 — http://www.unece.org/trans/main/wp29/wp29wgs/wp29gen/wp29resolutions.html
   
   
      
         ΠΑΡΑΡΤΗΜΑ 1
         ΚΟΙΝΟΠΟΙΗΣΗ
         [μέγιστο μέγεθος σελίδας: A4 (210 × 297 mm)]
         
                     
                        
                      (1)
                  
                  
                     Εκδόθηκε από:
                  
                  
                     Όνομα υπηρεσίας:
                  
               
                      
                  
                  
                     …
                  
               
                      
                  
                  
                     …
                  
               
            
         
                     όσον αφορά (2):
                  
                  
                     Χορήγηση έγκρισης
                  
               
                      
                  
                  
                     Επέκταση έγκρισης
                  
               
                      
                  
                  
                     Απόρριψη έγκρισης
                  
               
                      
                  
                  
                     Ανάκληση της έγκρισης
                  
               
                      
                  
                  
                     Οριστική παύση της παραγωγής
                  
               τύπου συστήματος διαχωρισμού σύμφωνα με τον κανονισμό αριθ. 126
         
                     Αριθ. έγκρισης: …
                  
                  
                     Αριθ. επέκτασης: …
                  
               
            1.   
            
               Εμπορική ονομασία ή σήμα του συστήματος διαχωρισμού: …
            
         
         
            2.   
            
               Συγκεκριμένη για τον/τους τύπο/-ους του οχήματος: …
            
         
         
            3.   
            
               Ονοματεπώνυμο και διεύθυνση του κατασκευαστή: …
            
         
         
            4.   
            
               Αν υπάρχει, ονοματεπώνυμο και διεύθυνση του αντιπροσώπου του κατασκευαστή: …
            
         
         
            5.   
            
               Περιγραφή του συστήματος διαχωρισμού: …
            
         
         
            6.   
            
               Περιγραφή του συστήματος ρύθμισης και ασφάλισης του συστήματος διαχωρισμού και των μερών: …
            
         
         
            7.   
            
               Περιγραφή της ή των θέσεων εντός του/των τύπου/-ων του συστήματος διαχωρισμού: …
            
         
         
            8.   
            
               Περιγραφή των αγκυρώσεων και των υλικών αγκύρωσης που διατίθενται στο σύστημα διαχωρισμού: …
            
         
         
            9.   
            
               Σύστημα διαχωρισμού που υποβλήθηκε για έγκριση στις: …
            
         
         
            10.   
            
               Τεχνική υπηρεσία που είναι υπεύθυνη για τη διεξαγωγή των δοκιμών έγκρισης: …
            
         
         
            11.   
            
               Ημερομηνία της έκθεσης που εκδόθηκε από την εν λόγω υπηρεσία: …
            
         
         
            12.   
            
               Αριθ. της έκθεσης που εκδόθηκε από την εν λόγω υπηρεσία: …
            
         
         
            13.   
            
               Παρατηρήσεις: …
            
         
         
            14.   
            
               Η έγκριση χορηγήθηκε / δεν χορηγήθηκε / επεκτάθηκε / ανακλήθηκε2
               
            
         
         
            15.   
            
               Λόγος/-οι επέκτασης (κατά περίπτωση): …
            
         
         
            16.   
            
               Θέση του σήματος έγκρισης στο σύστημα διαχωρισμού: …
            
         
         
            17.   
            
               Τόπος: …
            
         
         
            18.   
            
               Ημερομηνία: …
            
         
         
            19.   
            
               Υπογραφή: …
            
         
         
            20.   
            Τα ακόλουθα έγγραφα, που φέρουν τον προαναφερόμενο αριθμό έγκρισης, επισυνάπτονται στην παρούσα κοινοποίηση:
            
                        α)
                     
                     
                        σχήματα, διαγράμματα και σχέδια του συστήματος διαχωρισμού, των αγκυρώσεών του επί του οχήματος, των συστημάτων ρύθμισης του συστήματος διαχωρισμού και των μερών του και των διατάξεων ασφάλισής του·
                     
                  
                        β)
                     
                     
                        φωτογραφίες του συστήματος διαχωρισμού, των αγκυρώσεων του, των συστημάτων ρύθμισης του συστήματος διαχωρισμού και των μερών του καθώς και των διατάξεων ασφάλισής του.
                     
                  
         
            (1)  Διακριτικός αριθμός της χώρας που χορήγησε, επέκτεινε, απέρριψε ή ανακάλεσε την έγκριση (βλ. διατάξεις του παρόντος κανονισμού όσον αφορά την έγκριση).
         
            (2)  Διαγράψτε ό,τι δεν ισχύει.
      
   
   
      
         ΠΑΡΑΡΤΗΜΑ 2
         ΔΙΑΤΑΞΕΙΣ ΤΟΥ ΣΗΜΑΤΟΣ ΕΓΚΡΙΣΗΣ
         (βλέπε παράγραφο 5.4. του παρόντος κανονισμού)
         
            
         a = 8 mm τουλάχιστον
         Το παραπάνω σήμα έγκρισης που επικολλάται σε ένα σύστημα διαχωρισμού δείχνει ότι ο τύπος του συγκεκριμένου συστήματος διαχωρισμού, όσον αφορά την αντοχή, έχει εγκριθεί στις Κάτω Χώρες (E4) σύμφωνα με τον κανονισμό αριθ. 126, με τον αριθμό έγκρισης 002439. Τα πρώτα δύο ψηφία του αριθμού έγκρισης δείχνουν ότι ο κανονισμός δεν έχει τροποποιηθεί.
         
            Σημείωση:
         Ο αριθμός έγκρισης και πρόσθετο/-α σύμβολο/-α πρέπει να τοποθετούνται πλησίον του κύκλου, πάνω ή κάτω, αριστερά ή δεξιά του γράμματος «Ε». Τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και να είναι διατεταγμένα κατά την ίδια διεύθυνση. Η χρήση λατινικών αριθμών ως αριθμών έγκρισης πρέπει να αποφεύγεται, ώστε να μην προκαλείται σύγχυση με άλλα σύμβολα.
      
   
   
      
         ΠΑΡΑΡΤΗΜΑ 3
         ΔΙΑΔΙΚΑΣΙΑ ΔΟΚΙΜΗΣ ΓΙΑ ΔΙΑΤΑΞΕΙΣ ΠΟΥ ΠΡΟΟΡΙΖΟΝΤΑΙ ΝΑ ΠΡΟΣΤΑΤΕΥΟΥΝ ΤΟΥΣ ΕΠΙΒΑΤΕΣ ΑΠΟ ΤΗ ΜΕΤΑΤΟΠΙΣΗ ΑΠΟΣΚΕΥΩΝ
         1.   OΓΚΟΙ ΔΟΚΙΜΩΝ
         Άκαμπτοι όγκοι, με το κέντρο αδράνειας στο γεωμετρικό κέντρο.
         Είδος 1
         
                     Διαστάσεις
                  
                  
                     :
                  
                  
                     300 mm × 300 mm × 300 mm
                  
               Όλες οι ακμές και οι γωνίες στρογγυλευμένες σε 20 mm
         
                     Μάζα
                  
                  
                     :
                  
                  
                     18 kg
                  
               Είδος 2
         
                     Διαστάσεις
                  
                  
                     :
                  
                  
                     500 mm × 350 mm × 125 mm
                  
               Όλες οι ακμές και οι γωνίες στρογγυλευμένες σε 20 mm
         
                     Μάζα
                  
                  
                     :
                  
                  
                     10 kg
                  
               2.   ΠΡΟΕΤΟΙΜΑΣΙΑ ΤΗΣ ΔΟΚΙΜΗΣ
         2.1.   Το σύστημα διαχωρισμού πρέπει να συνδεθεί με άκαμπτο πλαίσιο με διάταξη πρόσδεσης που παρέχεται από τον κατασκευαστή. Το άκαμπτο πλαίσιο πρέπει να περικλείει το άκαμπτο οριζόντιο επίπεδο «Ε» (βλ. παράρτημα 4) το οποίο αναπαριστά το γενικό επίπεδο του δαπέδου του χώρου αποσκευών του οχήματος. Τα σημεία σύνδεσης A, B, C και D πρέπει να αναπαριστούν τη γεωμετρία των καθορισμένων σημείων αγκύρωσης του οχήματος σύμφωνα με την παράγραφο 3.2.2 της αίτησης έγκρισης, με μέτρηση από το επίπεδο αναφοράς «E».
         Εάν ο αιτών την έγκριση συνιστά διαφορετικά σημεία εγκατάστασης, πρέπει να επιλεγεί η θέση που αντιστοιχεί στη χειρότερη περίπτωση κατόπιν συμφωνίας με την τεχνική υπηρεσία.
         Όλοι οι ιμάντες σύνδεσης, οι ενδιάμεσες δομές και διατάξεις κ.λπ. πρέπει να τοποθετούνται σύμφωνα με τις οδηγίες του αιτούντος την έγκριση.
         2.2.   Το πραγματικό δάπεδο της διάταξης δοκιμής που περιγράφεται στην παράγραφο 2.1 πρέπει να αναπαριστά το επίπεδο σε σχέση με τα σημεία αγκύρωσης A, B, C και D έτσι ώστε να συμφωνεί με τη σχέση των πραγματικών σημείων αγκύρωσης του οχήματος και του πραγματικού δαπέδου φόρτωσης της προτεινόμενης εγκατάστασης, όπως ορίζεται στην παράγραφο 3.2.2 του παρόντος κανονισμού.
         2.3.   Δύο όγκοι δοκιμών τύπου 1 τοποθετούνται στην επιφάνεια «E» του άκαμπτου πλαισίου.
         2.3.1.   Για να προσδιοριστεί η θέση των όγκων δοκιμών κατά μήκος, τοποθετούνται πρώτα με τρόπο ώστε η πρόσθια όψη τους να εφάπτεται με το σύστημα διαχωρισμού και η κάτω πλευρά τους να ακουμπά στο οριζόντιο επίπεδο «Ε» του άκαμπτου πλαισίου. Στη συνέχεια μετακινούνται προς τα πίσω και παράλληλα με το διάμηκες μεσαίο επίπεδο του άκαμπτου πλαισίου σε οριζόντια απόσταση 200 mm. Στη θέση αυτή πρέπει να ασφαλιστούν έναντι οποιασδήποτε κίνησης προς τα πίσω. Αν στο πλαίσιο της καθορισμένης εγκατάστασης οχήματος που περιγράφεται στην παράγραφο 3.2.2 του παρόντος κανονισμού, δεν είναι δυνατή η μετακίνηση των δύο όγκων τύπου 1 σε απόσταση 200 mm, οι όγκοι αυτοί θα πρέπει να μετακινηθούν μέχρι το όριο του ταξιδιού τους στην καθορισμένη εγκατάσταση εντός του οχήματος. Η απόσταση ανάμεσα στο διάμηκες μεσαίο επίπεδο του άκαμπτου πλαισίου και την εσωτερική πλευρά του κάθε όγκου δοκιμών πρέπει να είναι 25 mm ώστε να υπάρχει απόσταση 50 mm ανάμεσα στους δύο όγκους δοκιμών. Βλ. προσάρτημα 2 του παρόντος παραρτήματος.
         2.3.2.   Οι προτεινόμενες εγκαταστάσεις οχήματος όπως περιγράφονται στην παράγραφο 3.2.2 του παρόντος κανονισμού, όπισθεν των οποίων δεν είναι δυνατή η εγκατάσταση όγκων δοκιμής τύπου 1, υποβάλλονται σε δοκιμή χωρίς αυτούς.
         2.3.3.   Στο άκαμπτο πλαίσιο τοποθετείται σταθερό υπερυψωμένο δάπεδο με επιφάνεια φόρτωσης η οποία τοποθετεί το κέντρο βάρους του όγκου δοκιμών τύπου 2 κεντρικά μεταξύ των άνω άκρων του ερεισίνωτου που βρίσκεται ακριβώς μπροστά από το σύστημα διαχωρισμού (χωρίς να λαμβάνονται υπόψη τα προσκέφαλα) και του κάτω άκρου της επένδυσης της οροφής αμέσως άνωθεν του σημείου αυτού ( X-X στο παράρτημα 3 προσάρτημα 2) όπως ορίζεται στην παράγραφο 3.2.2 του παρόντος κανονισμού. Ο όγκος δοκιμής τύπου 2 τοποθετείται στο υπερυψωμένο δάπεδο δοκιμής με τη μέγιστη επιφάνειά του ( 500 mm × 350 mm) επί της επιφάνειας φόρτωσης κεντρικά σε σχέση με τον διαμήκη άξονα του άκαμπτου πλαισίου και με την επιφάνεια 500 mm × 125 mm προς τα εμπρός και σε άμεση επαφή με το σύστημα διαχωρισμού. Οι εγκαταστάσεις συστήματος διαχωρισμού πίσω από τον όγκο δοκιμής τύπου 2 δεν είναι δυνατόν να τοποθετηθούν χωρίς αυτόν. Βλ. προσάρτημα 2 του παρόντος παραρτήματος.
         2.4.   Εάν τα σημεία σύνδεσης του συστήματος διαχωρισμού είναι συνδεδεμένα με ενδιάμεση δομή στην προβλεπόμενη θέση εγκατάστασης (όπως ένα κάθισμα, μια πλευρική επένδυση κ.λπ.), τα εν λόγω ενδιάμεσα στοιχεία πρέπει να είναι συνδεδεμένα σε άκαμπτο πλαίσιο με τα προβλεπόμενα από τον κατασκευαστή τμήματα σύνδεσης.
         2.5.   Εάν το σύστημα διαχωρισμού, στην προβλεπόμενη θέση εγκατάστασής του εντός του άκαμπτου πλαισίου δοκιμής, δεν διαθέτει δομή που εκτείνεται έως 400 mm εντός του άκαμπτου οριζόντιου επιπέδου «Ε» (παράρτημα 4), η δοκιμή μπορεί να διεξαχθεί χωρίς όγκους δοκιμής τύπου 1.
         2.6.   Εάν στοιχεία του οχήματος, όπως μεταλλικά φύλλα του αμαξώματος, καθίσματα, διακοσμητικές επενδύσεις κ.λπ., επηρεάζουν τη μετατόπιση του συστήματος διαχωρισμού προς τα εμπρός, είναι δυνατή η σύνδεση των στοιχείων αυτών με το άκαμπτο πλαίσιο που καθορίζεται στην παράγραφο 2.1, αλλά τα εν λόγω στοιχεία θα πρέπει να είναι συνδεδεμένα με το ανωτέρω πλαίσιο σε θέση που παρουσιάζει τη μεγαλύτερη αντιστοιχία με τη θέση εγκατάστασής τους στο όχημα ως προς το σύστημα διαχωρισμού όπως καθορίζεται στην παράγραφο 3.2.2 του παρόντος κανονισμού κατόπιν αιτήματος του κατασκευαστή. Με εξαίρεση τα κατά μήκος ρυθμιζόμενα καθίσματα επιβατών, στην περίπτωση των οποίων οι θέσεις αυτές ρυθμίζονται εντός του οχήματος (όπως τα πίσω ερεισίνωτα), τα ανωτέρω στοιχεία πρέπει να έχουν τοποθετηθεί έτσι ώστε να αναπαριστούν τη ρυθμιζόμενη θέση τους που θα είχε τη μικρότερη επίδραση στην κίνηση του συστήματος διαχωρισμού προς τα εμπρός.
         2.7.   Στις περιπτώσεις που η μετατόπιση του συστήματος διαχωρισμού προς τα εμπρός συγκρατείται από κατά μήκος ρυθμιζόμενο συγκρότημα καθίσματος, τα καθίσματα αυτά, εάν είναι στερεωμένα στο άκαμπτο πλαίσιο που καθορίζεται στην παράγραφο 2.1., κατόπιν αιτήματος του κατασκευαστή, πρέπει να τοποθετούνται σε απόσταση 10 mm από τη χαμηλότερη, πλέον οπίσθια θέση τους και το ερεισίνωτο, εάν είναι ρυθμιζόμενο, πρέπει να ρυθμίζεται όσο γίνεται εγγύτερα στις 25°. Τα προσκέφαλα, εάν είναι τοποθετημένα, πρέπει να ρυθμίζονται στη χαμηλότερη δυνατή θέση.
         3.   ΕΠΙΔΟΣΕΙΣ ΔΟΚΙΜΗΣ
         Το πλαίσιο δοκιμής και οι συνδέσεις του που καθορίζονται στις παραγράφους 2.1, 2.2, 2.3.1, 2.3.3, 2.4, 2.6 και 2.7 συνδέονται σταθερά σε άμαξα δοκιμών που επιβραδύνεται από αρχική ταχύτητα σε ακινητοποίηση έτσι ώστε η άμαξα και το συνδεδεμένο με αυτήν πλαίσιο να υποβάλλεται σε επιβράδυνση εντός των ορίων του διαδρόμου που προσδιορίζεται γραφικά στο προσάρτημα 1 του παραρτήματος 3.
      
   
   
      
         ΠΡΟΣΑΡΤΗΜΑ 1
         ΔΙΑΔΡΟΜΟΣ ΕΠΙΒΡΑΔΥΝΣΗΣ ΑΜΑΞΑΣ ΔΟΚΙΜΩΝ ΩΣ ΣΥΝΑΡΤΗΣΗ ΤΟΥ ΧΡΟΝΟΥ
         (Μετωπική σύγκρουση)
         
            
      
   
   
      
         ΠΡΟΣΑΡΤΗΜΑ 2
         ΘΕΣΗ ΤΩΝ ΟΓΚΩΝ ΔΟΚΙΜΩΝ ΤΥΠΟΥ 1 ΚΑΙ ΤΥΠΟΥ 2 ΣΕ ΣΧΕΣΗ ΜΕ ΤΟ ΠΛΑΙΣΙΟ ΔΟΚΙΜΗΣ
         
            
      
   
   
      
         ΠΡΟΣΑΡΤΗΜΑ 3
         ΘΕΣΗ ΤΟΥ ΕΠΙΠΕΔΟΥ ΠΟΥ ΑΝΤΙΣΤΟΙΧΕΙ ΣΤΗ ΜΕΓΙΣΤΗ ΜΕΤΑΤΟΠΙΣΗ ΤΟΥ ΣΥΣΤΗΜΑΤΟΣ ΔΙΑΧΩΡΙΣΜΟΥ
         
            
      
   
   
      
         ΠΑΡΑΡΤΗΜΑ 4
         ΠΑΡΑΔΕΙΓΜΑ ΣΥΣΚΕΥΗΣ ΓΙΑ ΔΟΚΙΜΗ ΤΗΣ ΑΝΤΟΧΗΣ ΤΟΥ ΣΥΣΤΗΜΑΤΟΣ ΔΙΑΧΩΡΙΣΜΟΥ